Quintana Roo el ze uno dei 31 stati del Mèsego situà inte ła parte orientałe de ła Penìzoła del Yucatán. El confina a nord e a òvest co i stati de Yucatán e Campeche, a est co el mar dei Caràibi, e a sud col Belize. El nome deriva da Andrés Quintana Roo, un patriota de ła repùblega mesegana. La rejon ocupada da sto stato ła ze stada una de łe zone pì popołae dai Maya. Par mèrito de ła pozision inte łe coste caraìbeghe e dei ruvinasi de ła civiłizasion Maya l'atività econòmega prevałente ła ze el turismo. De fianco de locałità tradisionałi cofà l'ìzoła de Cozumel, atualmente łe ze racuanto frecuentae le locałità de Cancún, Playa del Carmen e Isla Mujeres. Finmente a ła fondasion de Cancún inte ła dècada dei ani setanta Quintana Roo el zera el stato manco popołà del paeze; uncó el ze invese cheło co el pì alto taso de cresimento de ła popołasion. El Quintana Roo el zera devegnesto un stato inte l'8 de otobre del 1974 e el ze el pì nobo intrà i stati mesegani.